钦定古今图书集成/明伦汇编/闺媛典/第289卷 > 皇清二十二 > 黄一灒妻罗氏
## 钦定古今图书集成/明伦汇编/闺媛典/第289卷 > 皇清二十二 > 黄一灒妻罗氏

按《埔阳县志》：罗氏，黄一灒妻。年十九灒没，氏哀毁尽礼。矢志事祖姑及翁姑，孝敬诚笃。分其产之半以奉祖祀，半以与嗣子。脱簪珥，创慈云庵于黄氏祖居侧，祀大士像。节孝慈和，被服质素，乡邦莫不钦礼。年七十馀卒。

===蓝澄女===

按《埔阳县志》：贡士蓝澄女，许聘吴某，未嫁而吴亡，欲往守志，父难之。值吴大祥，复泣告父母往视除灵。至则抚棺悲号，一痛几绝，遂不复归，仍服丧三年。宗族重之，为立嗣。事吴母克孝，历三十年，夙夜匪懈。